हमारे जैसे देश में, विशेषकर पिछले दशक के दौरान ईमानदारी और भ्रष्टाचार के खिलाफ लड़ाई को बढ़ावा देने में जनता की भागीदारी बढ़ी है और इसके आधार पर राजनीतिक एजेंडा और चुनावी मुद्दे तय हुए हैं। 2014 के चुनाव ने काफी हद तक सिविल सोसायटी आंदोलनों और कई घोटालों की मीडिया कवरेज के आधार पर ही आकार लिया। इसलिए इस साल के सतर्कता जागरूकता सप्ताह में ईमानदारी को बढ़ावा देने और भ्रष्टाचार से लड़ाई में जन भागीदारी विषय उचित ही है।